b'\n_START_ARTICLE_\nThe High Voltage SID Collection\n_START_PARAGRAPH_\nThe High Voltage SID Collection, HVSC, on hanke, joka pyrkii ker\xc3\xa4\xc3\xa4m\xc3\xa4\xc3\xa4n ja s\xc3\xa4ilytt\xc3\xa4m\xc3\xa4\xc3\xa4n p\xc3\xa4\xc3\xa4osin Commodoreista 64 ja 128 tunnetulle SID-\xc3\xa4\xc3\xa4nipiirille tehty\xc3\xa4 musiikkia. Nimi HVSC viittaa my\xc3\xb6s projektin t\xc3\xa4ll\xc3\xa4 tavoin tuottamaan musiikkikokoelmaan. Kokoelman materiaali koostuu pelimusiikista sek\xc3\xa4 demo- ja kr\xc3\xa4kkeriryhmien ja yleens\xc3\xa4 alan harrastajien tekem\xc3\xa4st\xc3\xa4 musiikista. Materiaalia on vuonna 2010 kertynyt jo noin 27 vuoden ajalta, HVSC-sivuston mukaan yli 35\xc2\xa0000 SID-kappaleen verran. N\xc3\xa4m\xc3\xa4 kappaleet ovat saatavilla sivustolta erityisin\xc3\xa4 SID-tiedostoina, ja niit\xc3\xa4 soitetaan yleens\xc3\xa4 jollakin SID-emulaattorilla.'